એક ઓવરમાં 43 રન, શું ક્યારેય સાંભળ્યું છે કે આવું પણ બની શકે. ન્યૂઝીલેન્ડની સ્થાનિક ક્રિકેટ ટૂર્નામેન્ટમાં આવું બન્યું છે. મેચ દરમિયાન બેટ્સમેનોએ 1 ઓવરમાં 43 રન ફટકાર્યા હતા. જે કારણે આ એક અલગ જ પ્રકારનો વર્લ્ડ રેકોર્ડ બની ગયો છે. ધ ફોર્ડ ટ્રોફીની એક મેચસેન્ટ્રલ ડિસ્ટ્રીક્ટ અને નોર્થન ડ્રિસ્ટ્રીક્ટ વચ્ચે રમાઈ હતી. મેચ દરમિયાન આ વર્લ્ડ રેકોર્ડ બન્યો હતો. ન્યૂઝીલેન્ડના ઘરેલુ ક્રિકેટમાં જોય કાર્ટર અને બ્રેટ હેમ્પટ નામના બેટ્સમેનોએ વિસ્ફોટક બેટિંગ કરતાં વિલિયમ લુડીકની ઓવરમાં તાબડતોડ 43 રન ફટકાર્યા હતા. નોર્થન ડિસ્ટ્રીક્ટની ટીમ બેટિંગ કરી રહી હતી, ત્યારે એક સમયે ટીમનો સ્કોર 5 વિકટે 95 રન હતો. 5મી વિકેટ આઉટ થયાની સાથે જ મેદાન પર આવેલા જોય કાર્ટર અને બ્રેટ હમ્પટને સેન્ટ્રલ ડિસ્ટ્રીક્ટના બૉલર વિલિયમ લુડીકની બોલિંગને ફટકારી હતી.